open-index/open-wikipedia-markdown huggingface dataset:
Dagfinn Aarskog

**Dagfinn Aarskog** (født 10. desember 1928 i Ålesund, død 27. mai 2014 i Bergen) var en norsk lege, genetiker og professor i pediatri ved Universitetet i Bergen.

Han tok medisinsk embetseksamen ved Universitetet i Bergen i 1956, og fikk sin medisinske doktorgrad i 1965. Aarskog var spesialist i pediatri (barnesykdommer) fra 1964 og i medisinsk genetikk fra 1974. I perioden 1964 til 1965 arbeidet han som vitenskapelig assistent ved Johns Hopkins Hospital i Baltimore i USA. Aarskog ble avdelingsoverlege ved barneklinikken på Haukeland sykehus i 1971. I perioden 1988 til 1993 var han dekanus ved Det medisinske fakultet under UiB.

Aarskog forsket særlig på perinatal endokrinologi, kalsiumomsetning, vekstforstyrrelser og cellegenetikk, og utga over 250 artikler om disse emnene. Han beskrev i 1970 tilstanden kjent som Aarskogs syndrom, som er et familiært syndrom (sammensatt tilstand). Aarskog innehadde en rekke internasjonale tillitsverv, og ble i 1992 utnevnt til ridder av 1. klasse av St. Olavs Orden for sin innsats for barnemedisinen.

## Bibliografi
* *Cortisol in the Newborn Infant*. (Doktoravhandling ved Universitetet i Bergen 1964).
* *Clinical and Cytogenic Studies in Hypospadias*. (Prisvinner-artikkel ved Universitetet i Bergen 1970).

## Referanser


## Eksterne lenker
Adamstuen holdeplass

**Adamstuen** er en holdeplass på Ullevål hageby-linjen til Oslotrikken. Den ligger sydvest for Ullevål sykehus og øst for Bislett, i krysset Sognsveien – Ullevålsveien. Stoppestedet betjener øvre del av Thereses gate, også kjent som Adamstuen. Holdeplassen ble opprettet i 1909 som endeholdeplass, og sporene i endesløyfen er beholdt, men ikke i bruk. Linjen ble forlenget til John Colletts plass i 1925.

Fra Ullevål sykehus og hit ligger sporene adskilt fra annen trafikk linjen regnes for å være en såkalt bybane, mens den videre ned Thereses gate er en trikk.

## Eksterne lenker
Kvinnehistorie

**Kvinnehistorie** er et begrep som oppstod på 1960- og 1970-tallet og er et perspektiv tar utgangspunkt i kvinners rolle i historien. På engelsk brukes ofte nyordet *herstory* («hennes historie»), som motsetning til den falske omtolkningen  av *history* («hans historie»). Ordet historie kommer fra greske ἱστορία *(historia)*, og har ingenting å gjøre med det engelske ordet "*his*".  I dette ligger et syn på den konvensjonelle historieskrivningen at den er skrevet fra menns ståsted. Tanken med kvinnehistorie var å løfte frem glemte kvinner fra historien, og vise hvilke vilkår kvinner levde under.

## Litteratur
*Riana Duncan: *History and Herstory*, ISBN 0860513882

## Referanser


## Eksterne lenker
* ''Kvinnebevegelsens historie'', artikkel hos Store norske leksikon
* ''Berre kvinnearbeid?'', om kvinner i merovingertiden, artikkel hos Norgeshistorie.no
*''Treller, bønder og elite'', om lagdelingen av samfunnet og kvinnenes rolle i vikingtiden, artikkel hos Norgeshistorie.no
* ''Makt og sex'', om kvinner og kvinnerollen i høymiddelalder, artikkel hos Norgeshistorie.no
* ''Mor, far og alle barna'', om familien i tidlig moderne tid, artikkel hos Norgeshistorie.no
* ''Kvinneemansipasjon'', om begynnende kvinnefrigjøring på 1800-tallet, artikkel hos Norgeshistorie.no
* ''Kvinnenes vei til stemmerett'', artikkel hos Norgeshistorie.no
* ''Kvinners rett til arbeid'', artikkel hos Norgeshistorie.no
* ''Tyskerjenter'', om kvinner som fikk barn med tyske soldater under 2. verdenskrig, artikkel hos Norgeshistorie.no
* ''Byen, barna og husmorfamilien'', om kvinnerollen i etterkrigstiden, artikkel hos Norgeshistorie.no
* ''Kvinnefrigjøring'', om likestilling fra 1970-årene til i dag, artikkel hos Norgeshistorie.no
* Likestilling, kjønn og rammene rundt livet - likestilling i et historisk perspektiv, artikkel hos Norgeshistorie.no
Tegningfallet

**Tegningfallet** er en foss på Hanestad i elva Tegninga i Rendalen kommune i Innlandet. Det består av en rekke fossefall hvor elva faller rundt 65 meter over en 200 meter lang strekning. Den nederste og største fossen, det «egentlige» Tegningfallet, har et fritt fall på ca. 25 meter.

For å komme til Tegningfallet, kjør av riksvei 3 ved Hanestad mot Grøttinggrenda. Ta til høyre etter brua over Glomma og følg skilting. Kjør til ei bu der du parkerer. Gå over brua over Tegninga og følg sti til venstre til du kommer til fallet. Tegningfallet er et vakkert skue med helt spesiell grønnfarge i juvet. Langs stien til fallet kan man se ei fangstgrop, og videre oppover fra fallet kan man se flere jettegryter.

## Referanser


## Eksterne lenker
* Fjelltur – Tegningfallet
Hurtigløp på skøyter under Vinter-OL 1994 – 10000 meter herrer

**10 000 meter herrer** var en øvelse i hurtigløp på skøyter under Vinter-OL 1994 og ble avholdt i Vikingskipet på Hamar den 20. februar 1994. 

16 utøvere fra 10 nasjoner deltok på distansen.

## Medaljevinnere


File:Johann Olav Koss 1 (cropped).jpg|Johann Olav Koss i 2007.
File:Bart Veldkamp portret.JPG|Bart Veldkamp


## Rekorder
Dette var gjeldende verdensrekord og olympisk rekord før Vinter-OL i 1994:

Følgende nye verdensrekorder og olympiske rekorder ble satt under konkurransen:

## Resultater

## Referanser


## Eksterne lenker
* 
*  Offisiell olympisk rapport
*  Lillehammer 1994 10000m men - Olympic Speed Skating på Olympic.org
*  Speed Skating at the 1994 Lillehammer Winter Games: Men's 10,000 metres  på Sports-reference.com/olympics
*  Results of the 1994 Winter Olympics  10,000 meters Men.
*  Distance result: Olympic Winter Games 1994 · Men · 10.000 Meter Resultater på SpeedSkatingNews.info
*  Results Olympic Games 1993/1994 Men - 10 000m 20 Feb 1994 - Hamar på www.ISU.html.infostradasports.com
*  Speed Skating - 1994 Olympic Games - Results Men's 10000 m - 20th February på The-Sports.org
*  
;Videoer fra YouTube.com
* - med 1t 6min 50sek
* - med 1t 6min 12sek
Kihnu kommune

**Kihnu** er en landkommune i Saare fylke i Estland. Det bor om lag 687 mennesker i kommunen (2019), fordelt på ca 17 km². Administrasjonssenteret i kommunen er Linaküla.

Kommunen omfatter øya Kihnu og mindre, omkringliggende øyer; blant andre Imutlaid, Sangõ, Sjõll-laid og Umalaid.

## Referanser


## Eksterne lenker
*
Lee Brown

**Lee Patrick Brown** (født 4. oktober 1937 i Wewoka, Oklahoma) er en amerikansk politiker som representerer Det demokratiske parti. Han var borgermester i Houston fra 1998 til 2004; den første afroamerikaneren som har hatt denne stillingen. 

Før det ledet han flere politiavdelinger, blant annet var han sjefen for politiet i New York City fra 1990 til 1992. Der startet han et omfattende program for å flere politifolk vekk fra kontoret og ut på gatene, samtidig som byen begynte å ansette flere folk. Han sa opp stillingen i 1992 på grunn av sin kones kreftsykdom. Hun døde senere samme år. Han har også ledet politiavdelingene i Houston, Portland og Atlanta. 

Han var leder for National Drug Control Policy fra 1993 til 1996, stillingen som populært er kalt «drug czar» (narkotika-tsar).

## Referanser
Tõstamaa kommune

**Tõstamaa kommune** er en tidligere landkommune i det sørvestre Estland. Den var en del av Pärnu fylke og hadde en befolkning på 1&nbsp;572 (pr 1. januar 2009) og med et flatemål på 261.01 km².

## Referanser
Tõstamaa

**Tõstamaa** kan vise til:

*Tõstamaa (elv) – ei elv i Estland
* Tõstamaa (by) – en liten by (567 innbyggere) i Estland som er administrativt senter i kommunen med samme navn
* Tõstamaa kommune – en kommune i Pärnu fylke i Estland
Dromedar kaffebar

**Dromedar Kaffebar AS** er en kaffebarkjede med serveringssteder i Trondheim, Bergen, Jessheim og Kristiansund. Av totalt syv serveringssteder ligger fire i Trondheim. Den første kaffebaren ble åpnet i mars 1997 på Bakklandet i Trondheim av Preben Oosterhof og Andreas Hertzberg. Det var den første moderne kaffebaren i Trondheim. Dromedar var per 2005 og 2006 den eneste kaffebarkjeden i Norge som fantes i mer enn én by. Kaffebarene hadde per 2008 totalt ca 65 ansatte. I 2011 startet Dromedar sitt eget bakeri i Trondheim.

Dromedar er inspirert av kaffetradisjoner fra både Italia og USAs vestkyst, og velger blant annet kaffe gjennom organisasjonen Cup of excellence.

## Stolt kaffebar
I 2005 åpnet Dromedar i samarbeid med Norske Kvinners Sanitetsforening kaffebaren Stolt i Trondheim. Ungdom med rusproblemer driver stedet, og får baristautdanning.

## Priser og utmerkelser
*Årets kaffebar 2012
*Årets kaffebar 2011
*Cicignon-prisen 2007
*Årets kaffebar 2001

Flere baristaer fra Dromedar har også utmerkelser innen NM i baristakunst.

## Referanser




## Eksterne lenker
*
Oslo Cabaret

**Oslo Cabaret** (innviet 1. november 1985) var et restaurantteater (spisested og revyscene) i et restaurert møllebygg ved Akerselva, eid av Gino Valente.  Det hadde 450 plasser og gjestene spiste før forestillingen begynte. Deretter var det dans.
Under åpningen, der Veronas operasjef Renzo Giacchieri var gjest, mottok Jack Fjeldstad 10&nbsp;000 kroner av Albert Nordengen som vinner av den første Oskar Braatens pris.
Den første kabareten var satt opp av GTH Produksjon, det vil si Gino Valente, Terje Gulbrandsen og Harald Heide-Steen jr., og aktører var Jørn Hoel og Ellen Nikolaysen som sang, samt Harald Heide-Steen jr. som spilte i flere sketsjer.
Mottakelsen var lunken, og de ansatte fremmet millionkrav mot Klassekampen for deres kritikk av servitørenes antrekk.
Etter tre års drift, der restaurant Mølla i stor grad subsidierte cabareten, ble det solgt.
Det ble videreført under navnet **Møllehjulet**, der vinterhaven, restauranten og cabareten inngikk i samme selskap Mølla A/S. Ved åpningen underholdt Rune Rudberg og Kjell Vidars.

## Referanser
De’ ä’ dans på Brännö brygga

**«De' ä' dans på Brännö brygga»**, med innledningslinjen *«Kors vad det vimlar av segel ida'»*, er en svensk vals med melodi og tekst av Lasse Dahlquist. Den ble spilt inn på plate av ham i 1941 og er én av de vanligste svenske allsangene.

Brännö er ei øy i Göteborgs skjærgård. Den bryggen som det siktes til i sangen ble hugget opp i midten av 1960-årene og Dahlqust signerte trebiter av den, som han solgte på sine turnéer. Bryggen har blitt erstattet og dans forekommer fremdeles.

## Norsk versjon
H.A. Horjen har skrevet en norsk tekst. Den norske tittelen er «Dans på Risør brygge». Jens Book-Jenssen med Tip Top Band, dir. O. Akre, spilte inn sangen. Den ble utgitt på 78-platen Columbia GN&nbsp;826 i 1942. 

## Referanser
Dag Kristian Kuløy

**Dag Kristian Kuløy** (født 16. august 1955 i Oslo) er en norsk grafiker og maler.

Han er utdannet ved Kunstakademiet Beograd (1979–1980) og Statens Kunstakademi (1985–1989).
Han har også studert ved Statens Håndverks- og Kunstindustriskole, Tekstillinjen (1974–1976) før han startet med grafikk ved Atelier Nord i Oslo (1976–79).

Kuløy har også studert pedagogikk ved Høyskolen i Oslo (1997–98). Han har siden 1999 undervist ved Elvebakken vgs. i Oslo

Kuløy er innkjøpt av en rekke museer og samlinger blant annet Nasjonalgalleriet, Riksgalleriet, Haugesund Faste Samling, Norsk kulturråd. 
Kuløy debuterte i Oslo Kunstforening (1978) som grafiker. Han har hatt en rekke separatutstillinger blant annet Norske Grafikere, Galleri KNU Beograd – Jugoslavia,
Haugesund Kunstforening og mer.

Kuløy har også deltatt på en rekke internasjonale grafikkbiennaler, blant annet i tidligere Jugoslavia og i Italia.

Han jobber nå som lærer på Elvebakken VGS i Oslo.

## Referanser
Abdera

**Abdera** (gresk Άβδηρα, *Avdira*) er en tidligere gresk by på kysten av Trakia, 17&nbsp;km nordøst for munningen av Nestos. Kommunen ligger dag i Xánthi prefektur i Hellas og har 3&nbsp;917 innbyggere (2001). Setet for kommunen er Genisea.

De som bodde i Abdera ble tradisjonelt regnet som noe enfoldige, til tross for at filosofer som Demokrit, Hekataios og Protagoras kom derifra. Byen skal ha blitt grunnlagt av Herakles til minne om hans venn Abderos. Abdera var i begynnelsen en fri by, men den ble senere underlagt kongeriket Makedonia og etter hvert Romerriket.

## Historie

Byens mytiske grunnleggelse er tilskrevet Herakles på vegne av sin døde venn Abderos. Den historiske grunnleggelsen er som en jonisk koloni fra Klazomenai på kysten av Anatolia, i nærheten av Izmir i dagens Tyrkia. Den historiske opprettelsen ble tradisjonelt datert til 654 f.Kr., noe som ikke er verifisert, skjønt det er arkeologiske bevis i gresk keramikk fra 600-tallet f.Kr. Byens blomstringsperiode synes å ha skjedd fra 544 f.Kr. da flertallet av folket i den joniske byen Teos i Anatolia flyktet til Abdera, inkludert poeten Anakreon, for å unnslippe persisk undertrykkelse. Den fremst mynttypen, *[[griffon]]*, er identisk med den tilsvarende fra Teos. Den rike sølvmynten er kjent for sin skjønnhet og mangfoldige avbildninger på dens motsatte side.

I 513 og 512 f.Kr erobret perserne også Abdera. I 492 f.Kr. kom perserne tilbake og erobret byen på nytt, denne gangen under Dareios I av Persia. Byen ble senere en del av det athenske sjøforbundet og kjempet på Athens side i Peloponneskrigen.

Abdera var en rik by, den tredje rikeste i sjøforbundet, grunnet dens status som den fremste havnen for handelen med det indre av Trakia og det odrysiske rike.

Som et verdifullt bytte ble byen gjentatte ganger herjet og plyndret: av triballere (fra dagens Serbia) i 350 f.Kr.; senere av makedonske Lysimakhos av Trakia, Selevkideriket, ptolemeerdynastiets Egypt, og makedonerne på nytt. I 170 f.Kr kom henholdsvis den romerske hæren og den til Eumenes II av Pergamon, beleiret byen og herjet den.

Byen synes å ha mistet betydningen etter 350-tallet f.Kr. I Athen ble luften i Abdera nedsettende omtalt i ordspråk som årsak til dumhet, men blant byens mest framstående borgere var filosofene Demokrit, Anaxarkos og Protagoras, historikeren og filosofen Hekataios, og den lyriske poeten Anakreon.

Ruinene av byen kan fortsatt ble sett ved Kapp Balastra (40°56'1.02"N 24°58'21.81"E); de dekker syv små høyder, og strekker seg fra en østlig til en vestlig havn; på de sørvestlige høydene er det levninger av middelalderens bosetning Polystylon. Abdera er et titulær bispedømme for den romersk-katolske kirke i provinsen Rhodope på sørkysten av Trakia, i dag kalt for Bouloustra.

## Referanser


## Litteratur
* Grant, Michael (1986): *A Guide to the Ancient World*. Michael Grant Publications.

## Eksterne lenker
* 
* Hellenic Ministry of Culture on Abdera 
* Avdera.gr (gresk)
O’Martins

**O’Martins** (eller **O'Martins Restaurantdrift AS**) var en norsk fastfood-kjede som ble etablert av gründeren Ole Martin Thorvaldsen i Trondheim i 1992. Kjeden gikk konkurs i 2008 etter å ha slitt økonomisk i en 3-4 år.

Kjeden hadde en omsetning på 22,9 millioner kroner i 2005 og 18,9 millioner kroner i 2006.

Thorvaldsen hadde på 1990-tallet ambisjoner om å etablere en landsdekkende kjede med O’Martins-restauranter. Målet var at O’Martins skulle innta rundt 30 steder i Norge og nå en omsetning over 200 millioner kroner innen 2005. Men etter år 2000 stagnerte veksten og i perioden 2005-2010 forsvant en rekke av kjedens restaurantene i Trondheim kommune. Først stengte kjedens mest kjente sted, O’Martins i Olav Tryggvasons gate, deretter skjedde det samme på Lerkendal, før det ble det konkurs på Rosendal i september 2007, deretter ved Heimdal i november samme år. Kjeden har tidligere også vært til stede i Stjørdal og i Namsos.

Kjeden drev også med utkjøring av mat i en periode (2006–08).

## Restauranter i Trondheim kommune
*Midtbyen (Olav Trygvasons gate 33) (nattåpent) (nedlagt 2006/2007)
*Kanalen (Fjordgata 56-59) (nattåpent) (nedlagt 2006) 
*Rosendal (Innherredsveien 96) (nattåpent) (nedlagt i 2007)
*Lerkendal (også kjent som «O'Martin Drive In») (Klæbuveien 124) (nattåpent) (nedlagt 2007)
*Byåsen (Stavset, Enromveien 2) (nedlagt i 2008)
*Møllenberg (Nedre Møllenberg gate 45) (nedlagt 2006)
*Heimdal (Ringvållvegen 14) (nedlagt i 2006)
*City Syd (avdelingen ble etablert i 2006, nedlagt i 2008)

## Referanser
The Zerosum

***The Zerosum*** er Inge Berges debutalbum. Det ble utgitt i 2007.

## Sporliste

# «Short Satanic Mass» 0:34
# «Samsara» 3:48
# «Gold Steel» 3:21
# «Only Son I» 2:07
# «Sweet Girl Insincere» 1:21
# «Leave» 4:25
# «Walk You Down» 2:43
# «New Fuckosphere» 1:10
# «Only Son II» 2:29
# «The Zerosum» 3:12
# «Alexandra Leaving» 4:59
# «2 Little, 2 Late» 1:29
# «Father Want Me Come Home» 3:21
# «Home» 3:32
# «Goodbye America» 4:09
# «Home Again» 1:11
# «Sir Percie Natase/Superstring» 0:57
# «Who's the Joke On» 2:56
Liste over innsjøer i Møre og Romsdal

**Liste over innsjøer i Møre og Romsdal** er innsjøer som helt eller delvis ligger innenfor grensene til Møre og Romsdal fylke. Dersom innsjøen ligger i flere kommuner, er den kommunen som tilregnes størstedelen, oppført først. 

}

|}

## Kilder
*
USS «Cole»

**USS «Cole»** har vært navnet på to skip i Den amerikanske marinen

* USS «Cole» var en destroyer i Wickes-klassen.
* USS «Cole» er en destroyer i Arleigh Burke-klassen.

## Se også
* USS «William C. Cole» var en fregatt i Buckley-klassen.
Liste over innsjøer i Finnmark

**Liste over innsjøer i Finnmark** er innsjøer og deler av innsjøer som ligger innenfor grensene til Finnmark fylke. Dersom innsjøen ligger i flere kommuner er den kommunen som tilregnes størstedelen oppført først. 

}

|}

## Kilder
*
Liste over innsjøer i Rogaland

**Liste over innsjøer i Rogaland** omfatter alle innsjøer og kunstige sjøer som er større enn 1 km²,  og som ligger helt eller delvis innenfor grensene til Rogaland fylke. Dersom innsjøen ligger i flere kommuner er den kommunen som tilregnes størstedelen oppført først.  

}

|}

## Kilder
*
Mads Nygaard

**Mads Nygaard** (født 1968) er en norsk forlegger og konsernsjef i Aschehoug. Han arbeidet fra 1992 til 2001 i Forlaget Oktober og Tiden Norsk Forlag. Fra 2007 arbeidet han i *[[Dagsavisen]]* og *[[Dagbladet]]*. Deretter arbeidet han to år i ledelse- og rådgivningsfirmaet Rokade.

Han er sønn av forleggeren William Nygaard d.y. (født 1943).

## Eksterne lenker
* ''Norges mektigste forlagsmann'', intervju i Dagbladet 08.04.2010
Peder Ankers vei (Oslo)

**Peder Ankers vei** er en vei i bydel Nordre Aker i Oslo som går opp fra Carl Kjelsens vei til Øvre Skjoldvei på Korsvoll.
Navnet på veien kommer fra Peder Anker (født 8. desember 1749 i Christiania, død 10. desember 1824 på Bogstad), som var kjøpmannsønnen som ble Norges første statsminister fra 18. november 1814 til 1. juli 1822. 

Peder Anker var en av Norges mest betydningsfulle godseiere etter at han kjøpte opp Bogstad gård og Bærums verk. Han anla både Ankerveien fra Bogstad til Maridalen og Vækerøveien fra Bogstad til utskipningshavnen Vækerø ved Bestumkilen. Anker begynte også å anlegge kjøreveien videre nordover gjennom Sørkedalen.

## Litteratur
*  

## Eksterne lenker
* Oslo kommunes bydelsoversikt
Boonsak Ponsana

**Boonsak Ponsana** (thai: บุญศักดิ์ พลสนะ [bun.sak pʰon.sa.na], født 22. februar 1982) er en thailandsk badmintonspiller. Han har ingen større internasjonale mesterskapstitler, men vant Indian Open i 2008. Boonsak representerte Thailand under Sommer-OL 2008, der han røk ut i andre runde mot Sony Dwi Kuncoro fra Indonesia. Han er eldre bror av badmintonspilleren Salakjit Ponsana.

## Referanser


## Eksterne lenker
*
15. juni-erklæringen

**15. juni-erklæringen** er en felles erklæring signert av daværende statsledere i Sør-Korea og Nord-Korea under et koreansk toppmøte i Pyongyang 15. juni 2000.

Ifølge erklæringen, som mange anså som et skritt mot en koreansk gjenforening, ble det planlagt fire kommende møter på ministernivå i Pyongyang, Seoul og Jejuøya fra juli til desember 2000. Disse skulle også involvere Røde Kors for blant annet å organisere de planlagte familiegjenforeningene.

Erklæringens engelske versjon lyder:
 
"True to the noble will of all the fellow countrymen for the peaceful reunification of the country, Chairman Kim Jong-il of the National Defence Commission of the Democratic People’s Republic of Korea and President Kim Dae-jung of the Republic of Korea had a historic meeting and summit talks in Pyongyang from June 13 to 15, 2000.

"The heads of the north and the south, considering that the current meeting and summit talks, the first of its kind since the division of the country, are events of great importance in promoting mutual understanding, developing inter-Korean relations and achieving peaceful reunification, declare as follows:

* "The North and the South agreed to solve the question of the country’s reunification independently by the concerted efforts of the Korean nation responsible for it. 
* "The North and the South, recognizing that the low-level federation proposed by the North and the commonwealth system proposed by the South for the reunification of the country have similarity, agreed to work together for the reunification in this direction in the future. 
* "The North and the South agreed to settle humanitarian issues as early as possible, including the exchange of visiting groups of separated families and relatives and the issue of unconverted long-term prisoners, to mark August 15 this year. 
* "The North and the South agreed to promote the balanced development of the national economy through economic cooperation and build mutual confidence by activating cooperation and exchange in all fields, social, cultural, sports, public health, environmental and so on. 
* "The North and the South agreed to hold an authority-to-authority negotiation as soon as possible to put the above-mentioned agreed points into speedy operation. 

"President Kim Dae Jung invited Chairman Kim Jong Il of the DPRK National Defence Commission to visit Seoul and Chairman Kim Jong Il agreed to do so at an appropriate time.

"15. juni 2000
 
"(signert) Kim Jong-il, formann i Nord-Koreas nasjonale forsvarskommisjon.

"(signert) Kim Dae-jung, president i Sør-Korea."

## Eksterne lenker
* Naenara
Kęstutis Navickas

**Kęstutis Navickas** (født 13. januar 1984 i Litauen) er en litauisk badmintonspiller. Han har ingen større internasjonale mesterskapstitler, men kvalifiserte seg for VM i 2006, der han tapte i andre runde mot Taufik Hidayat fra Indonesia. Han er også fire ganger litauisk mester. Navickas var tatt ut til å representere Litauen under Sommer-OL 2008, der han røk ut i tredje runde mot Lee Chong Wei fra Malaysia. 

## Referanser


## Eksterne lenker
*
Japan under Sommer-OL 1928

**Japan under Sommer-OL 1928**. Førti sportsutøvere fra Japan deltok i sju sporter under Sommer-OL 1928 i Amsterdam. Japan kom på 15.-plass med to gull-, to sølv- og en bronsemedalje.

## Medaljer

## Medaljevinnerne

## Eksterne lenker
* OL-resultater på Sports-reference.com
Italia under Sommer-OL 1924

**Italia under Sommer-OL 1924**. Tohundre sportsutøvere, 197 menn og tre kvinner fra Italia deltok i 17 sporter under Sommer-OL 1924 i Paris. Italia ble femte beste nasjon med åtte gull-, tre sølv- og fem bronsemedaljer. Kappgjengeren Ugo Frigerio var Italias flaggbærer under åpningsseremonien.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Tragosoma depsarium

***Tragosoma depsarium*** er en stor bille som tilhører familien trebukker (Cerambycidae).  Artsdatabanken har ikke normert norsk navn, men **gammelskogbukk** er foreslått. Den finnes i furuskog langs kysten av Østlandet, men er sjelden.

## Utseende
En stor (18–32&nbsp;mm) og litt flat, mørkbrun trebukk. Dekkvingene utgjør det aller meste av kroppslengden, den synlige delen av thorax er ganske liten. Antennene er forholdsvis korte, godt under halve kroppslengden. Hodet er kort og bredt, kjevene ikke synlige ovenfra. Pronotum er nærmest trekantet, mye bredere enn langt, bakhjørnene med en kraftig pigg. Dekkvingene er lange og parallellsidige, med en læraktig overflate og fire, gjerne utydelige, lengderibber på hver vinge. Beina er brune og forholdsvis korte. Larven er opptil 5 centimeter lang og har en serie pigger på framkanten av munnskjoldet.

## Levevis
Larvene utvikler seg i liggende, døde stokker av furu, sjeldnere gran. Arten er helt avhengig av at noen slike stokker får ligge, og dermed truet av moderne skogbruk. Den blir trolig favorisert av skogbranner og stormfelling, forutsatt at de døde trærne ikke blir fjernet etterpå. De døde stokkene bør ligge soleksponert, og de bør miste barken (eller barkes) før råtningen har kommet for langt slik at overflaten tørker ut. Den kan bruke ganske gamle stokker, levende larver har blitt funnet i trær som har vært døde i over 100 år, og samme stokk kan brukes i flere tiår. Tidligere kunne arten også utvikle seg i jernbanesviller og andre trekonstruksjoner, men når blir det gjerne brukt impregnert trevirke til slike.
Larveutviklingen tar trolig tre år i Norge.

## Utbredelse
Arten finnes i Europa og Nord-Amerika, men har gått mye tilbake de siste ti-årene og er trolig i ferd med å forsvinne i mange områder. I Norge er den funnet langs kysten vest til Kristiansand, men den er bare funnet i Vestfold og Telemark etter 1960. I Norsk rødliste for arter fra 2006 er arten listen som sårbar (V) i Norge.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien **trebukker**, **Cerambycidae** Latreille, 1802
****** Underfamilien sagbukker, Prioninae Latreille, 1802  – 10 arter i Europa
******* Stammen Meroscelisini
******** Gammelskogbukk, *Tragosoma depsarium* (Linnaeus, 1767)

## Referanser




## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
* Norges biller – gammelskogbukk

## Eksterne lenker
*
Oxymirus cursor

***Oxymirus cursor*** er en stor bille som tilhører familien trebukker (Cerambycidae). Den finnes i skog over det meste av Norge og er en av de vanligere trebukkene her i landet.

## Utseende
En middelsstor til stor (18–32&nbsp;mm), noe slank trebukk. Det er stor forskjell på kjønnene. Hannen er slank med forholdsvis lange antenner, og helt svart. Hunnen er markert større og bredere, antennene er kortere, grunnfargen lysere og den har en bred, rødbrun lengdestripe på hver dekkvinge. Antennene er ganske kraftige, nesten så lange som kroppen hos hannen og litt over halvparten så lange som kroppen hos hunnen. Hodet er lengre enn bredt. Pronotum er trapesformet, omtrent så langt som bredt, med to par høye knøler og en kraftig pigg midt på hver sidekant. Dekkvingene har markerte, omtrent rettvinklede skuldre og to lengderibber hver. De er kledte med korte, fine, lyse hår. Beina er forholdsvis lange og middels kraftige.
 
## Levevis
Larvene utvikler seg i ganske myk, morken ved med brunråte. Den finnes oftest på bartreved, men kan også gå på ved av løvtrær. Denne arten kommer dermed inn i et senere nedbrytingsstadium enn de fleste andre trebukker. Larveutviklingen tar minst tre år. De voksne billene finnes i mai-juni og er mest nattaktive.

## Utbredelse
Arten er utbredt i Europa bortsett fra de vestligste delene, og videre østover til Stillehavet. Det er uklart om den også finnes i Nord-Amerika. I Norge er den utbredt nord til det nordlige Nordland og finnes dessuten i Pasvik. Den mangler bare på snaufjellet og er gjerne en av de vanligste trebukkene i barskog.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien **trebukker**, **Cerambycidae** Latreille, 1802
****** Underfamilien blomsterbukker, Lepturinae  – 130 arter i Europa
******* Stammen Oxymirini
******** *Oxymirus cursor* (Linnaeus, 1758)

## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
* Norges biller – ''Oxymirus cursor''

## Eksterne lenker
*
Kamerun under Sommer-OL 1976

**Kamerun under Sommer-OL 1976**. Åtte sportsutøvere fra Kamerun deltok i perioden 18. – 20. juli, før de og utøvere fra Egypt, Marokko og Tunisia trakk seg fra sommer-OL 1976 i Montréal. 

Flere andre afrikanske nasjoner boikottet lekene på grunn av New Zealand, som hadde sportslige relasjoner til Sør-Afrika, deltok under lekene.

## Medaljer

## Eksterne lenker
* Resultater og profilside  på sports-reference.com
Geir Moseng

**Geir Moseng** (født 1. mai 1962) er en norsk forfatter. Hans debutroman ble gitt ut høsten 2006. 

## Verker
* *Sølvstøv og hvitløkpulver* – 2006
* *Alt skal bli bra* – 2010

## Referanser
Kysttreløper

**Kysttreløper** (*Rhagium bifasciatum*) er en stor bille som tilhører familien trebukker (Cerambycidae). Den finnes bare på sørvestlandet i Norge.

## Utseende
En middelsstor (12-22 mm), noe kraftig trebukk med forholdsvis korte antenner. Den kjennes lett på at den har to par gule skråflekker på dekkvingene. Ellers er kroppen mørk, dekkvingene delvis rødlige. Antennene er ganske slanke og under halvparten så lange som kroppen. Hodet er ganske stort og firkantet, fremoverrettet, fasettøynene rundede og litt utstående. Pronotum er lengre enn bredt, nærmest rørformet, med en lang pigg midt på hver side. Dekkvingene har markerte, omtrent rettvinklede skuldre og tre lengderibber hver. De er rødlige langs ytterkantene og mellom de gule skråflekkene. Beina er nokså lange, mørke på farge.
 
## Levevis
Larvene utvikler seg i gammel, død, fuktig ved, men ikke rett under barken slik som de andre artene i slekten *[[Rhagium]]*. Den kan gå både på løvtrær og bartrær, men er hyppigst i barskog. Arten er trolig favorisert av granplanting. Larveutviklingen tar to-tre år. De voksne billene er livlige, aktive flygere. 

## Utbredelse
Arten er utbredt i Europa øst til Kaukasus, men bare i områder med kystklima. Den er ganske vanlig i barskogplantinger i Storbritannia og Danmark. I Norge finnes den bare i Rogaland og Sunnhordland, den er dermed en av ganske få trebukker med en vestlig utbredelse i Norge.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien **trebukker**, **Cerambycidae** Latreille, 1802
****** Underfamilien blomsterbukker, Lepturinae  – 130 arter i Europa
******* Stammen Rhagiini
******** kysttreløper, *Rhagium bifasciatum* Fabricius, 1775

## Referanser




## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
* Norges biller – toflekket bartreløper

## Eksterne lenker
*
Elfenbenskysten under Sommer-OL 1976

**Elfenbenskysten under Sommer-OL 1976**. Åtte sportsutøvere fra Elfenbenskysten deltok i friidrett under Sommer-OL 1976 i Montréal. Det var fjerde gangen de deltok i et OL, de vant ikke noen medaljer. 

Elfenbenskysten og Senegal var de to eneste afrikanske nasjonene som deltok i lekene 1976 i Montréal. Andre afrikanske land boikottet lekene på grunn av New Zealand, som hadde sportslige relasjoner til Sør-Afrika, deltok under lekene.

## Medaljer

## Eksterne lenker
* Resultater og profilside  på sports-reference.com
Senegal under Sommer-OL 1976

**Senegal under Sommer-OL 1976**. Tjueen sportsutøvere fra Senegal deltok i fire sporter under Sommer-OL 1976 i Montréal. Senegal, som deltok for fjerde gang i et OL, vant ikke noen medaljer.

Senegal og Elfenbenskysten var de to eneste afrikanske nasjonene som deltok i lekene 1976 i Montréal. Andre afrikanske land boikottet lekene på grunn av New Zealand, som hadde sportslige relasjoner til Sør-Afrika, deltok under lekene.

## Medaljer
Bartreløper

**Bartreløper** (*Rhagium inquisitor*) er en bille som tilhører familien trebukker (Cerambycidae). Den er vanlig overalt hvor det vokser barskog i Norge.

## Utseende
En middelsstor (10–21&nbsp;mm), noe kraftig trebukk med ganske korte antenner. På farge er den gråspraglete. Antennene er ganske kraftige og rundt en tredjedel så lange som kroppen. Hodet er firkantet, ganske stort og fremoverstrakt. Pronotum er omtrent så lang som bredt, sterkt hvelvet, med en kort, men kraftig pigg midt på hver side. Dekkvingene har tre lengderibber hver. Beina er temmelig lange og kraftige. Larven er opptil 3 centimeter lang, hvit, ganske flat og langstrakt. Hodet er bredt og kileformet, kjevene kraftige.

## Levevis

Larvene lever under barken på døde trær, helst på bartrær, men de er også funnet på døde løvtrær. Arten ser ikke ut til å bli skadet av moderne skogbruk og drar kanskje til og med fordel av det ved at den formerer seg i hogststubber og gjenliggende stammebiter. De voksne billene løper rundt på døde stammer (gjerne nyfelte) om våren, de er livlige og flyr gjerne. De utvokste larvene bygger seg et karakteristisk "reir" under barken der de forvandler seg til pupper, disse reirene kan man finne lenge etter av billene er klekket.

## Utbredelse
Arten er utbredt både i den palearktiske sone og i Nord-Amerika. I Norge finnes den over alt der det vokser bartrær.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien **trebukker**, **Cerambycidae** Latreille, 1802
****** Underfamilien blomsterbukker, Lepturinae  – 130 arter i Europa
******* Stammen Rhagiini
******** bartreløper, *Rhagium inquisitor* (Linnaeus, 1758)

## Referanser




## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
* Norges biller – bartreløper

## Eksterne lenker
*
Løvtreløper

**Løvtreløper** *Rhagium mordax* er en bille som tilhører familien trebukker (Cerambycidae). Den er ganske vanlig overalt hvor det vokser løvskog i Norge.

## Utseende

En middelsstor (12–22&nbsp;mm), noe kraftig trebukk med ganske korte antenner. På farge er den gulbrunt-spraglete. Den kjennes lettes på at hver dekkvinge har en skrå, svart tverrstripe omtrent i midten, denne er bredt kantet med okergult på begge sider. Antennene er ganske kraftige og rundt en tredjedel så lange som kroppen. Hodet er firkantet, med påfallende lange, helt parallelle tinninger bak fasettøynene. Tinningen er nær dobbelt så lang som fasettøyet. Pronotum er litt lengre enn bredt, sterkt hvelvet, med en kort, men kraftig pigg midt på hver side. Den fremre delen danner en markert krage. Dekkvingene har tre lengderibber hver, men disse er mindre markerte enn hos bartreløperen. Beina er grå, temmelig lange og kraftige. Larven er opptil 3,5 centimeter lang, hvit, ganske flat og langstrakt. Hodet er bredt og kileformet, kjevene kraftige. Bakerst på ryggen har den en kraftig tagg.

## Levevis
Larvene lever under barken på døde løvtrær, sørlig bjørk og eik. Av og til kan de også finnes i bartrær. De gnager flate, svingende, ca. 15&nbsp;mm brede ganger mellom barken og veden. De voksne billene løper rundt på døde stammer (gjerne nyfelte) om våren, de er livlige og flyr gjerne. De besøker gjerne blomster, særlig på mjødurt, for å spise pollen.

## Utbredelse
Arten er utbredt over hele Palearktis. I Norge er den vanlig over hele landet bortsett fra Finnmarksvidda.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien **trebukker**, **Cerambycidae** Latreille, 1802
****** Underfamilien blomsterbukker, Lepturinae  – 130 arter i Europa
******* Stammen Rhagiini
******** **løvtreløper**, *Rhagium mordax* (DeGeer, 1775)

## Referanser




## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
* Norges biller – lauvtreløper

## Eksterne lenker
*
Bruce Golding

**Bruce Golding** (født 5. desember 1947) er en jamaicansk politiker som var statsminister på Jamaica fra 2007 til 2011. Golding ble utnevnt til leder av partiet Jamaica Labour Party (JLP) i 2003 og han ble statsminister fire år senere. 

## Liv og virke
Han ble statsminister etter at partiet hans fikk en seier i valget den 3. september 2007. Han ble tatt i ed som statsminister av generalguvernøren av Jamaica den 11. september 2007. Golding ble landets åttende statsminister siden uavhengigheten fra Storbritannia i august 1962. 

Golding var grunnlegger av det politiske partiet National Democratic Movement (NDM). Han var tidligere formann for partiet JLP, før han og andre medlemmer av dette partiet følte behov for å splitte opp og isteden danne det nye partiet NDM i 1995. I 2002 sluttet han seg til JLP og i november 2003 ble igjen valgt til leder av partiet.

Han etterfulgte Edward Seaga som statsminister. Golding er en andregenerasjons medlem av JLP. Hans far, Tacius Golding, var også medlem av det jamaicanske parlamentet. Han ble i tillegg president i Representantenes hus fra 1962. 

Golding er gift med Lorna Golding og de har tre barn sammen som heter Sherene, Steven og Ann-Merita. 

I mai 2008, i et intervju med den britiske nyhetskanalen BBC, erklærte han at enhver regjering som var dannet av ham ville utelukke regjeringsmedlemmer som offentlig hadde stått frem som homofile.

I flere tidligere uttalelser har Golding uttalt at han og hans parti er sterkt imot offentlig framvisning av homoseksualitet på Jamaica, og at han følte at homofili skulle fortsette å være ulovlig i tråd med de sosiale normene som er meget utbredt på Jamaica.

## Referanser


## Eksterne lenker
* 
*
Bharrat Jagdeo

**Bharrat Jagdeo** (født 23. januar 1964 i Demerara) var president i Guyana fra 11. august 1999 til 3. desember 2011. Før sin periode som president satt han finansminister. Han er av indisk-guyansk avstamming. 

Han ble president etter at den forrige presidenten Janet Jagan trakk seg av helsemessige grunner. Jagdeo har siden den gang vunnet de to presidentvalgene, både i 2001 og 2006. Han er den yngste statsoverhodet for CARICOM-landene.

Jagdeo ble ansatt som juniorfinansminister i oktober 1993. Noen uker senere, på PPPs 24. kongress, ble han innvalgt i partiets sentralkomite. Han ble senere medlem av Executive Committee av PPP. I regjeringen ble han forfremmet til seniorfinansminister i mai 1995.

Jagdeo ble gjenvalgt for ytterligere en fem års periode den 28. august 2006, med 54,6 prosent av stemmene og partiet hans fikk utvidet sitt flertall i parlamentet med to plasser til 36 av 65 plasser.

## Referanser
Argentina under Sommer-OL 1976

**Argentina under Sommer-OL 1976**. Sekstini sportsutøvere, sekstifem menn og fire kvinner fra Argentina deltok i tolv sporter under Sommer-OL 1976 i Montréal. De vant ikke noen medaljer.

## Medaljer

## Kilder
* Resultater og profilside  på sports-reference.com
Bahamas under Sommer-OL 1976

**Bahamas under Sommer-OL 1976**. Elleve sportsutøvere fra Bahamas deltok i tre sporter under Sommer-OL 1976 i Montréal. De vant ikke noen medaljer.    
 
## Medaljer

## Eksterne lenker
* Resultater og profilside  på sports-reference.com
Barbados under Sommer-OL 1976

**Barbados under Sommer-OL 1976**. Elleve sportsutøvere, ni menn og to kvinner fra Barbados deltok to sporter, friidrett og sykling i Sommer-OL 1976 i Montréal. Det var tredje gangen Barbados deltok som egen nasjon i et OL, de vant ingen medaljer.

## Medaljer

## Eksterne lenker
* Resultater og profilside  på sports-reference.com
Stenocorus meridianus

***Stenocorus meridianus*** er en bille som tilhører familien trebukker (Cerambycidae).  Artsdatabanken har ikke normert noe norsk navn, men *meridianbukk* er foreslått. Den er ganske sjelden langs kysten av Sørlandet og Østlandet i Norge.

## Utseende
En stor (15-25 mm) og slank trebukk. Det er markert forskjell på kjønnene: hannen er mindre og smalere med lengre antenner, og dekkvingene er gulbrune, mens hunnen er større og bredere, antennene er kortere og dekkvingene mørke, bare litt gulbrune ved roten. Antennene er temelig kraftige, hos hannen nesten så lange som kroppen. Hodet er fremoverstrakt, lengre enn bredt, med litt utstående fasettøyne. Pronotum er sterkt hvelvet, nærmest rørformet, mye smalere enn dekkvingene, med markert "krage" og en knøl på hver side i midten. Dekkvingene har markerte, rettvinklede skuldre, fra disse er de jevnt avsmalnende bakover mot spissen. Beina er ganske lange, rødbrune, lårene med svart spiss. Larven er opptil 3 centimeter lang, hvit med oransje hode, det bakerste ryggleddet har en markert tagg.

## Levevis
Larvene utvikler seg i døde røtter av løvtrær (gjerne døde røtter på ellers levende trær). Larveutviklingen tar minst to år. Arten trives best i åpne bestander av edelløvskog med grove trær, for eksempel gamle havnehager. De voksne billene besøker gjerne hvite blomster (for eksempel mjødurt og ulike skjermplanter) for å spise pollen.

## Utbredelse
Arten er utbredt i Europa, men har trolig minket mye i mange områder. I Norge er den funnet langs kysten vestover til Mandal, men den er regnet som truet.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien **trebukker**, **Cerambycidae** Latreille, 1802
****** Underfamilien blomsterbukker, Lepturinae  – 130 arter i Europa
******* Stammen Rhagiini
******** meridianbukk, *Stenocorus meridianus* (Linnaeus, 1758)

## Referanser




## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
* Norges biller – meridianbukk

## Eksterne lenker
*
Eerste River

**Eerste River** er en elv i den sørafrikanske provinsen Western Cape. Den renner ut fra Dwarsberg i Jonkershoekfjellene, 60 km øst for Cape Town. Nedslagsfeltet til Eerste River dekker den østlige delen av Cape Flats beliggende vest for Hottentots-Holland Mountains og sør for Tygerberg hvor sideelven Kuils River har sitt utspring øst for Kanonkop. Det to elvene løper sammen ved Macassar, og sammen har de et nedslagsfelt på ca. 660 km2. 

Eerste River er en kort elv; lengden er oppgitt til 40 km. Den største sideelven, Kuils River, er ca. 30 km lang frem til stedet hvor den går sammen med Eerste. 

## Referanser
Bermuda under Sommer-OL 1976

**Bermuda under Sommer-OL 1976**. Seksten sportsutøvere fra Bermuda deltok i tre sporter under Sommer-OL 1976 i Montréal. De kom på en delt 37.-plass med en bronsemedale medalje.

## Medaljer

## Medaljevinnerne

## Eksterne lenker
* OL-resultater på Sports-reference.com
Bolivia under Sommer-OL 1976

**Bolivia under Sommer-OL 1976**. Fire mannlige sportsutøvere fra Bolivia deltok i fire sporter, friidrett, hestesport, sykling og skyting i Sommer-OL 1976 i Montréal. De vant ingen medaljer.

## Medaljer

## Eksterne lenker
* Resultater og profilside  på sports-reference.com
Pachyta lamed

***Pachyta lamed*** er en bille som tilhører familien trebukker (Cerambycidae). Den har en litt østlig utbredelse i Norge.

## Utseende
En ganske stor (11–22&nbsp;mm) og bred trebukk. Den varierer mye i fargen, kan være helt svart, men ofte er dekkvingene brungule med svarte tegninger. Antennene er svarte, forholdsvis spinkle og rundt halvparten så lange som kroppen. Hodet er ganske lite. Pronotum er sterkt hvelvet med en tagg midt på ytterkantene, svart med påfallende lange, fine, lyse hår (virker ullent). Dekkvingene er brede med markerte skuldre, overflaten er læraktig uten lengderibber. Beina er middels lange og svarte.
 
## Levevis
Arten finnes i eldre barskog. Til tross for at den er vidt utbredt synes den aldri være tallrik. Larvene utvikler seg i nylig døde røtter av gran og furu. Arten ser ut til å dra nytte av skogbranner, og blir tiltrukket til disse.  Larveutviklingen tar 3-4 år. De voksne billene kan man finne, gjerne på blomster, i juni-august.

## Utbredelse
Arten er utbredt i det meste av den palearktiske sone og i Nord-Amerika. I Norge ser den ut til å mangle helt på Vestlandet, men er ellers utbredt over det meste av landet.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien blomsterbukker, Lepturinae  – 130 arter i Europa
******* Stammen Rhagiini
******** *Pachyta lamed* (Linnaeus, 1758)

## Kilder
* Ehnström, B. og Holmer, M. 2007. Nationalnyckeln till Sveriges flora och fauna. Skalbaggar: Långhorningar. Coleoptera: Cerambycidae. ArtDatabanken SLU, Uppsala. 298 sider. ISBN 978-91-88506-62-7
* Norges biller – ''Pachyta lamed''

## Eksterne lenker
*
Brasil under Sommer-OL 1976

**Brasil under Sommer-OL 1976**. Syttini sportsutøvere, syttito menn og sju kvinner fra Brasil deltok i tolv sporter under Sommer-OL 1976 i Montréal. Brasil kom på 36.-plass med to bronsemedaljer. Friidrettsutøveren João Carlos de Oliveira var Brasils flaggbærer under åpningsseremonien.

## Medaljer

## Medaljevinnerne
 

## Kilder
* Brasil under Sommer-OL 1976: Resultater og profilside  på sports-reference.com
Ambulansefag

**Ambulansefag** er et programområde for Vg2 (andre året på videregående skole) som en elev kan velge innen utdanningsprogrammet Helse- og sosialfag i den norske skolen. Med to påfølgende år i yrkesutdanningen får en fagbrev innen faget.

## Beskrivelse av programfagene

### Grunnleggende helsefag
Programfaget dreier seg om grunnleggende helsefaglige emner. Kroppens oppbygning og funksjon står sentralt i faget. Etikk, kommunikasjon, hygiene, medikamentlære og relevant regelverk for yrkesutøvelsen inngår i programfaget. Programfaget omhandler videre empati og profesjonell medmenneskelig omsorg samt betydningen av godt samarbeid.

### Ambulansemedisin
Programfaget dreier seg om hvordan tegn og symptomer legges til grunn for å ivareta pasienters vitale funksjoner. Systematikk i undersøkelse, behandling, transport, overvåkning, rapport og dokumentasjon av pasienter med ulike sykdommer og skader inngår i programfaget. Programfaget handler videre om fysisk og psykisk omsorg for pasienter og pårørende.

### Ambulanseoperative emner
Programfaget dreier seg om hvordan ambulanseoppdrag utføres på sikker, effektiv og omsorgsfull måte. Programfaget omfatter redningstjenestens oppbygning og organisering og ambulansens innretning og utstyr. Videre dreier programfaget seg om samhandling og kommunikasjon samt riktig navigasjon. Stressmestring og hvordan en kan ivareta egen og andres mentale helse inngår i faget. Bruk av ergonomiske prinsipper og forebygging av helseskade er også en del av faget.

## Kilder
* Læreplan for ambulansefaget
Tygerberg

**Tygerberg** er en av de nordøstlige forstedene til Cape Town i Sør-Afrika. Det er også navnet på høydedraget over byen. Tygerberg Mountain Bike Club holder til i dette området. De er oppsynsmenn i Majik Forest som har flott utsikt og noen morsomme stier. Forstaden ligger omtrent 25 km fra sentrum av Cape Town. 

## Historie
Nederlandske og tyske bosettere som slo seg ned i Cape-regionen fra 1652, oppkalte åsen «Tigerberg» etter det stripete og spraglete inntrykket de fikk av den gamle vegetasjonen her, selv om det fantes en rekke store rovdyr i området på den tiden, men ingen tigre. 

I 1996 ble de seks bydelene Bellville, Durbanville, Goodwood, Parow, Khayelitsha og Mfuleni slått sammen til *City of Tygerberg*. 

## Infrastruktur
En del av åsen er utpekt som et naturreservat, *Tygerberg Nature Reserve*. I Tygervalley finnes et nyetablert boligområde med kunstige innsjøer og flere restauranter, modellert etter Victoria & Alfred Waterfront i Cape Town og kjent som *Tygervalley Waterfront*. I nærheten ligger også det store kjøpesenteret *Tygervalley Shopping Centre*.

Sør for Tygerberg ligger Tygerberg sykehus. Det er et universitetssykehus tilknyttet Universitetet i Stellenbosch. I campusen er det også flere boliger og et studentsentrum med spisesal.

Sammen med Bellville tilhører City of Tygerberg campusen til University of the Western Cape (UWC). 

## Se også
*Graaff Baronets